Saking Gianyar tiyang sareng rombongan berangkat jam 9.15. rauh ring Pura Goa Lawah sawetara jam 9.45. Driki tiyang sareng rombongan muspa ajebos, nunas wara nugraha ring Hyang Widhi, dumogi lancar lan slamet nyantos rauh ring purian. Wusan muspa raris lanjut berangkat ke Pantai Amed.
Ring margine akeh cingakin tiyang pemandangan sane becik. bukit-bukit sane kari asri. hijau lan bersih. Kenten taler ring warga sekitar sane becik lan ramah ritatkala tiyang lan rombongan merarian ajebos numas kopi utawi sanganan.
Sawetara jam 13.10 tiyang sareng rombongan sampun rauh ring bukit duur Pantai Amed. Driki tiyang malih merasa kagum ring keadaan Pantai Amed sane becik, bersih, lan asri. batu-batu lan bias putih cingak tiyang sekadi sabuk sane ngilit bangkiang pantai. Kapal-kapal nelayane mejejer rapi ring pesisi pantai. cat ne warna-warni nyantos rauh ring layarne. Niki malih ngaryanin pemandangan Pantai Amed sayan ngulangunin.
Ring bukit duur Pantai Amed niki tiyang sareng rombongan raris mesandekan ajebos lan sareng-sareng ngedum bekel. Kanggeang tipat tahu, gerang mebasa, lan sere kacang. diapin je amunika bekele, nanging rasayang tiyang mantep. napi malih wenten pemandangan becik sekadi ring Pantai Amed.
Suwe tiyang sareng rombongan mesandekan ring bukit niki. wenten mase sane photo-photo anggen kenang-kenangan. sawetara jam 15.10 tiyang sareng rombongan raris lanjut berangkat ke kota Singaraja.
ban_Latn ban_Latn ban_Latn ban_Latn ban_Latn